Pisistratus
Haec commentatio ad Pisistratum Atheniensium tyrannum, Hippocratis filium spectat. Si quem alium Pisistratum quaeris, vide s.v. Pisistratus (discretiva) Pīsistrătus (Graece: Πεισίστρατος), Hippocratis filius Atheniensis (circa annum 607 a.C.n. natus, 528 defunctus), fuit vir publicus Graecus, Atheniensium tyrannus post res populo favente aversas, annis 561, 559-556, 545-528 a.C.n. regnans. Hippocratis cuiusdam philosophi et magistri filius, Pisistratus nomen fert Pisistrati Nestoris filius minimus. Secundum Plutarchum, amatus fuit Solonis, cuius inceptis adfuit, et fortiter ad capiendam Salamina pugnavit—Aristoteles autem negat haec facta esse, aut quicquam amoris inter Pisistratum et Solonem fuisse.